pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ห่วงผู้สูงอายุติดโควิด-19 จากบุตรหลาน แนะ 3 ล. “ลด-เลี่ยง-ดูแล”
วันจันทร์ที่ 6 เมษายน 2563
สธ. ห่วงผู้สูงอายุติดโควิด-19 จากบุตรหลาน แนะ 3 ล. “ลด-เลี่ยง-ดูแล”
กระทรวงสาธารณสุข ห่วงใยผู้สูงอายุติดโควิด-19 จากบุตรหลาน แนะ 3 ล. ลด-เลี่ยง-ดูแล หลังพบผู้สูงอายุป่วยโควิด-19 เสียชีวิต ร้อยละ 39
กระทรวงสาธารณสุข ห่วงใยผู้สูงอายุติดโควิด-19 จากบุตรหลาน แนะ 3 ล. ลด-เลี่ยง-ดูแล หลังพบผู้สูงอายุป่วยโควิด-19 เสียชีวิต ร้อยละ 39
วันนี้ (6 เมษายน 2563) ที่กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดี กรมอนามัย ให้สัมภาษณ์ว่า ผู้สูงอายุมีโอกาสติดเชื้อไวรัสโคโรนา 2019 (โควิด-19) ได้ง่ายกว่ากลุ่มอื่นส่วนมากจะติดเชื้อมาจากบุตรหลานวัยทํางานที่มีอัตราการป่วยสูง ที่สําคัญผู้สูงอายุที่ติดเชื้อมีอัตราการเสียชีวิตสูงถึงร้อยละ 39 (จากจํานวนผู้เสียชีวิตโควิด-19 ในประเทศไทย 26 ราย) ดังนั้น ในช่วงเดือนเมษายนที่มีประเพณีสงกรานต์ บุตรหลานวัยทํางานไม่ควรกลับไปเยี่ยมพ่อ แม่ หรือผู้สูงอายุที่ภูมิลําเนา เพราะอาจนําเชื้อโรคไปสู่ท่านได้แนะเปลี่ยนวิธีด้วยการสื่อสารช่องทางต่างๆ เช่น โทรศัพท์ ไลน์ หรือเฟซบุค สําหรับผู้ที่ดูแลผู้สูงอายุอยู่ที่บ้านให้ยึดหลัก 3 ล. ปฏิบัติ ป้องกันติดโรโควิด-19 คือลดความเสี่ยงจากการสัมผัส ล้างมือด้วยน้ําและสบู่ หรือเจลแอลกอฮอล์ และลดการแพร่เชื้อ อยู่บ้านให้สวมหน้ากากผ้า เลี่ยงการเข้าไปในพื้นที่ที่มีการระบาดของโรค คนหนาแน่น เลี่ยงการใช้มือสัมผัสหน้า และดูแลสุขภาพตนเอง ใช้ช้อนกลางส่วนตัว ล้างมือบ่อยๆ ออกกําลังกาย พักผ่อนให้เพียงพอ และรับผิดชอบต่อสังคม หากกลับจากพื้นที่เสี่ยง ต้องแยกสังเกตอาการไม่น้อยกว่า 14 วัน
ทั้งนี้เพื่อลดโอกาสการรับเชื้อ แนะนําผู้สูงอายุควรงดออกนอกบ้าน หมั่นล้างมือด้วยน้ําและสบู่ ก่อนรับประทานอาหารและหลังใช้ห้องส้วม ไม่ใช้มือสัมผัสใบหน้า ตา ปาก จมูก แยกสํารับอาหารและแยกของใช้ส่วนตัวที่จําเป็น อยู่ห่างจากบุตรหลานและผู้อื่นอย่างน้อย 1-2 เมตร และเปลี่ยนวิธีการติดต่อสื่อสารกับบุตรหลานด้วยการใช้ โทรศัพท์ ไลน์ ทั้งนี้ สําหรับบุตรหลานวัยทํางานที่ออกนอกบ้านมีโอกาสรับเชื้อโรค เมื่อกลับเข้าบ้านควรอาบน้ําทําความสะอาดร่างกายทันที ไม่สัมผัสใกล้ชิดกับผู้สูงอายุและเด็กเล็ก เพื่อลดโอกาสการแพร่เชื้อ
สําหรับข้อแนะนําการใช้หน้ากากอนามัย ประชาชนทั่วไป ถือเป็นขยะทั่วไป ให้จํากัดโดยจับสายรัดและถอดหน้ากากอนามัยจากด้านหลัง (ไม่สัมผัสตัวหน้ากาก) ทิ้งในถังขยะที่มีฝาปิดที่ใกล้ที่สุดทันที จากนั้นล้างมือให้สะอาดด้วยน้ําและสบู่ หรือเจลแอลกอฮอล์ และแนะนําให้ใช้หน้ากากผ้า โดยล้างมือให้สะอาดก่อนสวมอย่างถูกวิธี หลังใช้ซักด้วยผงซักฟอก ตากแดดจนแห้ง และเปลี่ยนทุกวัน หากเป็นผู้ป่วยหรือต้องดูแลผู้ป่วยในบ้าน เลือกใช้หน้ากากอนามัย หลังใช้ล้างมือให้สะอาดและทิ้งหน้ากากอนามัยลงถังที่มีฝาปิดมิดชิด ส่วนผู้อยู่ในข่ายเฝ้าระวังที่ต้องกักกันตัวเองที่บ้าน (Self-Home Quarantine) และอาสาสมัครสาธารณสุขประจําหมู่บ้าน (อสม.) ที่ติดตามผู้กักกันตัวเองที่บ้าน หน้ากากอนามัยอาจปนเปื้อนเชื้อโรคจากน้ํามูก น้ําลาย เสมหะ เมื่อใช้งานแล้วให้จับสายรัดและถอดหน้ากากอนามัยจากด้านหลัง (ไม่สัมผัสตัวหน้ากาก) เก็บใส่ถุงขยะ 2 ชั้น และทําลายเชื้อเบื้องต้น โดยราดน้ํายาฟอกขาวมัดปากถุงให้แน่น ทิ้งรวมกับขยะทั่วไป ล้างมือให้สะอาดด้วยน้ําและสบู่ หรือเจลแอลกอฮอล์ทันที
สําหรับหน้ากากอนามัยของบุคลากรทางการแพทย์ เป็นขยะติดเชื้อ ต้องล้างมือให้สะอาด สวมอย่างถูกวิธี ใช้ครั้งเดียว และทิ้งลงถังขยะติดเชื้อ ก่อนนําไปทําลายอย่างถูกวิธี
************************** 6 เมษายน 2563
รัฐบาลไทย-ข่าวทำเนียบรัฐบาล-เตือนนายจ้าง ห้ามบังคับลูกจ้างทำงานวันหยุด
วันเสาร์ที่ 7 กรกฎาคม 2561
เตือนนายจ้าง ห้ามบังคับลูกจ้างทํางานวันหยุด
กรมสวัสดิการและคุ้มครองแรงงาน เตือนนายจ้างให้ลูกจ้างทํางานในวันหยุดผิดกฎหมาย หากจําเป็น
ต้องได้รับความยินยอมจากลูกจ้างก่อนและต้องจ่ายค่าทํางานในวันหยุด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. 2541 กําหนดห้ามไม่ให้นายจ้างให้ลูกจ้างทํางานในวันหยุด เพื่อให้ลูกจ้างได้มีโอกาสพักผ่อนหรือทํากิจธุระ อย่างไรก็ตามหากนายจ้างมีความจําเป็นต้องให้ลูกจ้างทํางานในวันหยุดเพื่อประโยชน์แก่การผลิต จําหน่าย และบริการอาจให้ลูกจ้างทํางานได้ แต่ต้องได้รับความยินยอมจากลูกจ้างก่อนเป็นคราว ๆ ไป ทั้งนี้เมื่อให้ลูกจ้างทํางานแล้วนายจ้างจะต้องจ่ายค่าทํางานในวันหยุดให้กับลูกจ้าง โดยจ่ายไม่น้อยกว่า 1 เท่า ของอัตราค่าจ้างต่อชั่วโมงในวันทํางานตามจํานวนที่ทํา สําหรับลูกจ้างที่มีสิทธิได้รับค่าจ้างในวันหยุดหรือลูกจ้างรายเดือน และจ่ายไม่น้อยกว่า 2 เท่า สําหรับลูกจ้างที่ไม่มีสิทธิได้รับค่าจ้างในวันหยุดหรือลูกจ้างรายวัน
นายอนันต์ชัย กล่าวเพิ่มเติมว่า กรณีที่นายจ้างฝ่าฝืนไม่ปฏิบัติตามกฎหมายจะมีโทษสูงสุดคือ จําคุก
ไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ กสร.จึงขอให้นายจ้างปฏิบัติให้ถูกต้อง หากมีข้อสงสัยหรือต้องการข้อมูลเพิ่มเติมสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ความคืบหน้าการให้ความช่วยเหลือเกษตรกรผู้ปลูกยาสูบที่ได้รับผลกระทบจากการลดปริมาณการรับซื้อใบยาสูบ เฉพาะฤดูการผลิต 2561/2562 ของการยาสูบแห่งประเทศไทย
วันพฤหัสบดีที่ 14 กุมภาพันธ์ 2562
ความคืบหน้าการให้ความช่วยเหลือเกษตรกรผู้ปลูกยาสูบที่ได้รับผลกระทบจากการลดปริมาณการรับซื้อใบยาสูบ เฉพาะฤดูการผลิต 2561/2562 ของการยาสูบแห่งประเทศไทย
สรรพสามิตจัดส่งข้อมูลให้ ยสท. เตรียมใช้งบกลางเพื่อจ่ายเงินชดเชยให้เกษตรกรผู้ปลูกใบยาสูบรอบแรก จํานวนมากว่า 4,000 ราย
นายณัฐกร อุเทนสุต ผู้อํานวยการสํานักแผนภาษี ในฐานะรองโฆษกกรมสรรพสามิต เปิดเผยว่า ตามที่คณะรัฐมนตรีได้มีมติเมื่อวันที่ 4 ธันวาคม 2561 เห็นชอบโครงการให้ความช่วยเหลือเกษตรกรผู้ปลูกยาสูบที่ได้รับผลกระทบจากการลดปริมาณการรับซื้อใบยาสูบ เฉพาะฤดูการผลิต 2561/2562 ของการยาสูบแห่งประเทศไทย (ยสท.) และอนุมัติงบประมาณจํานวน 159.59 ล้านบาท จากงบประมาณรายจ่ายประจําปีงบประมาณ พ.ศ.2562 งบกลาง รายการเงินสํารองจ่ายเพื่อกรณีฉุกเฉิน หรือจําเป็น ตามข้อเสนอของกระทรวงการคลัง
ต่อมา เพื่อให้การปฏิบัติตามมติคณะรัฐมนตรีเป็นไปอย่างมีประสิทธิภาพ กรมสรรพสามิต จึงได้มีคําสั่งกรมสรรพสามิต ที่ 806/2561 ลงวันที่ 28 ธันวาคม 2561 เรื่อง แต่งตั้งคณะกรรมการพิจารณาการให้ความช่วยเหลือเกษตรกรผู้ปลูกยาสูบ โดยมีผู้ว่าการยาสูบแห่งประเทศไทย และผู้แทนธนาคารเพื่อการเกษตรและสหกรณ์การการเกษตร โดยได้มีการประชุมคณะกรรมการฯ 2 ครั้ง เมื่อวันที่ 15 มกราคม 2562 และวันที่ 14 กุมภาพันธ์ 2562 เพื่อพิจารณากําหนดหลักเกณฑ์และวิธีการจ่ายเงินช่วยเหลือของโครงการฯ รวมถึง การตรวจสอบข้อมูลรายชื่อเกษตรกรผู้มีสิทธิได้รับเงินช่วยเหลือที่มีจํานวนมากกว่า 12,000 ราย
โดยที่ประชุมได้มีมติให้ในส่วนของกรมสรรพสามิตตรวจสอบข้อมูลจากการออกใบอนุญาตให้เพาะปลูกต้นยาสูบฤดูการผลิต 2560/2561 และ 2561/2562 พร้อมทั้งจัดส่งรายชื่อผู้ได้รับใบอนุญาตฯ ให้ ยสท เพื่อตรวจสอบกับข้อมูลรายชื่อเกษตรกรของ ยสท. ที่มีรายละเอียดถูกต้องครบถ้วนตรงกัน ซึ่งกลุ่มนี้มีเกษตรกรประมาณ 4,269 ราย วงเงินประมาณ 40 ล้านบาทเศษ และมอบหมายให้ ยสท. ดําเนินการจ่ายเงินช่วยเหลือในโครงการฯ ได้เป็นกลุ่มแรกภายในวันที่ 22 กุมภาพันธ์ 2562 สําหรับรายชื่อเกษตรกรกลุ่มอื่นของ ยสท ได้แก่ เกษตรกรผู้ปลูกใบยาสูบบ่มเองที่ได้รับโควตาแต่มีการโอนสิทธิ และเกษตรกรผู้ปลูกใบยาสูบภายใต้ผู้บ่มอิสระที่ได้รับโควต้า เพื่อให้การดําเนินการจ่ายเงินช่วยเหลือในโครงการฯ เป็นไปอย่างมีประสิทธิภาพมากยิ่งขึ้น ป้องกันการสวมสิทธิ การจ่ายเงินช่วยเหลือซ้ําซ้อน และการจ่ายเงินช่วยเหลือตามปริมาณโควตาที่ครบถ้วนถูกต้อง ที่ประชุมฯ จึงได้มอบหมายเพิ่มเติมให้ ยสท. ตรวจสอบสิทธิตามข้อเท็จจริง โดยเฉพาะกรณีกลุ่มเกษตรกรผู้ปลูกใบยาสูบภายใต้ผู้บ่มอิสระที่ได้รับโควตา ซึ่งอาจจําเป็นต้องกําหนดสัดส่วนการจ่ายเงินช่วยเหลือเยียวยาของโครงการฯ ที่สอดคล้องกับต้นทุนการผลิตที่ชัดเจนเป็นรูปธรรมโดยคาดว่า ยสท จะจ่ายเงินช่วยเหลือในโครงการฯ เสร็จสิ้นภายในเดือนกุมภาพันธ์ 2562 โดยเร็วต่อไป
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมต.นร. นาย เทวัญ ฯ ยกวัดระฆังโฆสิตาราม เป็นวัดต้นแบบการจัดโรงทานอย่างเป็นระบบ ช่วยเหลือประชาชน   ช่วงสถานการณ์โควิด-19
วันพฤหัสบดีที่ 23 เมษายน 2563
รมต.นร. นาย เทวัญ ฯ ยกวัดระฆังโฆสิตาราม เป็นวัดต้นแบบการจัดโรงทานอย่างเป็นระบบ ช่วยเหลือประชาชน   ช่วงสถานการณ์โควิด-19
รมต.นร. นาย เทวัญ ฯ ยกวัดระฆังโฆสิตาราม เป็นวัดต้นแบบการจัดโรงทานอย่างเป็นระบบ ช่วยเหลือประชาชน   ช่วงสถานการณ์โควิด-19
วันนี้ (23 เมษายน 2563) นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี เดินทางลงพื้นที่วัดระฆังโฆสิตาราม เพื่อติดตามการบริหารจัดการของโรงทาน ตามพระดําริของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ให้จัดตั้งขึ้นเพื่อช่วยเหลือผู้ประสบความยากลําบากในสถานการณ์โรคระบาดโควิด – 19 โดยวัดระฆังโฆสิตาราม เป็นวัดที่อยู่ในพื้นที่ชุมชนแขวงศิริราช เขตบางกอกน้อย กรุงเทพมหานคร มีประชาชนอาศัยบริเวณรอบวัดหลายร้อยครัวเรือน พบว่าเมื่อเกิดสถานการณ์แพร่ระบาดเชื้อไวรัสโควิด-19 ประชาชนประสบความทุกข์ยากเป็นจํานวนมาก
ก่อนการเยี่ยมชมโรงทาน รัฐมนตรีประจําสํานักนายกรัฐมนตรี ได้เข้าถวายสักการะ เจ้าประคุณสมเด็จพระมหาวีรวงศ์ เลขานุการสมเด็จพระสังฆราช และพระธรรมธีรราชมหามุนี เจ้าอาวาสวัดระฆังโฆสิตาราม จากนั้นรัฐมนตรีประจําสํานักนายกรัฐมนตรีได้พบปะประชาชนที่มารอรับบริจาคสิ่งของ โดยวัดระฆังโฆสิตารามได้ประสานใช้สถานที่ของโรงเรียนโฆสิตสโมสร ซึ่งตั้งอยู่บริเวณใกล้เคียงวัด เป็นสถานที่พักรอก่อนให้ประชาชนเข้าแถวไปรับสิ่งของบริเวณจุดที่ทางวัดจัดไว้ ทั้งนี้ ในการบริหารจัดการแจกจ่ายสิ่งของให้ประชาชน ทางวัดได้ปฏิบัติตามมาตรฐานของกระทรวงสาธารณสุขในการป้องกันการแพร่ระบาดเชื้อไวรัสโควิด-19 โดยการจัดที่นั่งพักรอและการเข้าแถว ต้องมีการเว้นระยะห่าง 1-2 เมตร มีการกําหนดจุดชัดเจน รวมถึงจัดให้มีการตรวจวัดอุณหภูมิร่างกายเพื่อคัดกรองเบื้องต้น ก่อนเข้ารับสิ่งของในบริเวณจุดรับของบริจาค ในส่วนของการรับสิ่งของจะให้ประชาชนเป็นผู้รับเอง โดยไม่มีการสัมผัสมือระหว่างผู้ให้และผู้รับ
จากนั้น รัฐมนตรีประจําสํานักนายกรัฐมนตรี ได้เยี่ยมชมการปฏิบัติงานของประชาชนจิตอาสาภายในโรงครัวของวัด ซึ่งมีการประกอบอาหารเพื่อแจกจ่ายแก่เจ้าหน้าที่ผู้ปฏิบัติงานช่วยเหลือประชาชนในชุมชนวัดและพื้นที่ใกล้เคียง โอกาสนี้ รัฐมนตรีประจําสํานักนายกรัฐมนตรีได้มอบข้าวสาร จํานวน 6 กระสอบ ให้แก่ทางวัดเพื่อใช้ในการประกอบอาหารและแจกจ่ายให้ประชาชนต่อไป
รัฐมนตรีประจําสํานักนายกรัฐมนตรี กล่าวว่า จากการเยี่ยมชมการดําเนินงานของโรงทานวัดระฆังโฆสิตาราม ได้เห็นการบริหารจัดการที่ดี เป็นระบบ และเป็นต้นแบบให้วัดอื่นที่มีการจัดตั้งโรงทาน เป็นไปตามมาตรฐานการป้องกันโรคของกระทรวงสาธารณสุข นอกจากวัดจะเป็นศูนย์รวมจิตใจของชาวพุทธแล้ว ยังเป็นที่พึ่งของประชาชนทุกชาติ ศาสนา ไม่ใช่เพียงชาวพุทธเท่านั้น และการที่ได้เห็นผู้มีจิตกุศลนําสิ่งของมาร่วมบริจาคเพื่อให้ทางวัดแจกจ่ายยังประชาชนผู้ตกทุกข์ได้ยากจากสถานการณ์โควิด-19 แสดงให้เห็นถึงน้ําใจคนไทยที่ช่วยเหลือกันเพื่อให้ทุกชีวิตฝ่าวิกฤติโควิด-19 ไปได้ ซึ่งสิ่งนี้เป็นเอกลักษณ์ของสังคมไทยที่ไม่เกิดขึ้นในต่างประเทศ ดังนั้น อยากให้คนไทยทุกคนร่วมด้วยช่วยกัน ป้องกันและยับยั้งการแพร่ระบาดของเชื้อไวรัสโควิด-19 โดยปฏิบัติตามข้อแนะนําของภาครัฐ ในการสวมใส่หน้ากากอนามัย หมั่นล้างมือเป็นประจํา และเว้นระยะห่าง 1-2 เมตร หากพบว่ามีอาการไข้สูง หรือร่างกายปกติ ควรรีบพบแพทย์ทันที
............
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กชายวัย 12 ปี ที่หนีออกจากบ้าน พร้อมบาดแผลที่ถูกพ่อแม่ทำร้าย ที่ จ.สระบุรี
วันศุกร์ที่ 3 พฤศจิกายน 2560
รมว.พม. กําชับ จนท. เร่งเยียวยาจิตใจเด็กชายวัย 12 ปี ที่หนีออกจากบ้าน พร้อมบาดแผลที่ถูกพ่อแม่ทําร้าย ที่ จ.สระบุรี
รมว.พม. กําชับ จนท. เร่งเยียวยาจิตใจเด็กชายวัย 12 ปี ที่หนีออกจากบ้าน พร้อมบาดแผลที่ถูกพ่อแม่ทําร้าย ที่ จ.สระบุรี และชื่นชมเด็กสาวกําพร้าสู้ชีวิต ที่ต้องทํางานหาเงินเพื่อดูแลยายแก่ชราและน้องชาย ที่ จ.สกลนคร
วันนี้ (3 พ.ย. 60) เวลา 07.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 746/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขและป้องกันปัญหาดังกล่าว โดยมีคณะผู้บริหารและผู้แทนจากหน่วยงานที่เกี่ยวข้อง ณ ห้องประชุมชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่าจากกรณีเด็กชายวัย 12 ปี หนีออกจากบ้านที่จังหวัดสระบุรี แล้วเดินทางเพียงลําพังมายังจังหวัดชุมพร พบว่ามีรอยบาดแผลและฟกช้ําทั่วร่างกาย โดยเด็กชายบอกถึงสาเหตุว่าพ่อและแม่ติดยาเสพติด และชอบทุบตีทําร้ายร่างกายเป็นประจํา จนทนไม่ไหวจึงต้องหนีออกจากบ้าน นั้น กรณีดังกล่าวนับว่าเป็นปัญหาความรุนแรงในครอบครัวซึ่งพบเห็นเพิ่มมากขึ้นในสังคม ตนได้กําชับให้พัฒนาสังคมและความมั่นคงของมนุษย์จังหวัดชุมพร (พมจ.ชุมพร) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของเด็กดังกล่าว โดยให้การช่วยเหลือในเบื้องต้นตามภารกิจด้านเด็ก โดยเฉพาะการเยียวยาฟื้นฟูสภาพจิตใจอย่างใกล้ชิด และการตรวจสุขภาพและการรักษาพยาบาลอาการบาดเจ็บ ทั้งนี้ กระทรวง พม. มีหน่วยงานในพื้นที่ คือ บ้านพักเด็กและครอบครัวจังหวัดชุมพร ที่พร้อมให้ความคุ้มครองดูแลสวัสดิภาพชั่วคราวสําหรับเด็กชายดังกล่าว ตามพระราชบัญญัติคุ้มครองเด็ก พ.ศ. 2546
พลตํารวจเอก อดุลย์กล่าวต่ออีกว่า จากกรณีเด็กสาววัย 15 ปี นักเรียนชั้น ม.3 กําพร้าพ่อ-แม่ แต่สู้ชีวิต เป็นเด็กเรียนดี ต้องรับภาระเพียงลําพังดูแลยายแก่ชราวัย 84 ปี ที่ป่วยเป็นโรคต้อกระจก และอัลไซเมอร์ และหลานชายอีก 1 คน ที่กําลังเรียนอยู่ชั้น ป.2 ซึ่งทั้ง 3 ชีวิต อาศัยในบ้านสภาพเก่าทรุดโทรม ต้องอาศัยขอข้าววัดกินประทังชีวิต ครอบครัวมีฐานะยากจน ที่ จังหวัดสกลนคร นั้น ตนขอชื่นชมเด็กสาวคนดังกล่าว ที่มีจิตใจที่เข้มแข็ง มีความกตัญญู และความขยันหมั่นเพียร ด้วยความตั้งใจช่วยเหลือครอบครัว โดยไม่ย่อท้อต่อความยากลําบาก นับว่าเป็นตัวอย่างที่ดีของเด็กและเยาวชน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดสกลนคร (พมจ.สกลนคร) พร้อมหน่วยงานที่เกี่ยวข้องในพื้นที่ เร่งลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการการศึกษาในระยะยาวของเด็กทั้ง 2 คน และการรักษาพยาบาลของหญิงชราที่ป่วยอย่างต่อเนื่อง รวมทั้ง ซ่อมแซมปรับปรุงบ้านให้มีสภาพแข็งแรง ถูกสุขลักษณะ นอกจากนี้ ให้คําปรึกษาแนะนําในเรื่องสวัสดิการสังคมเพื่อขอรับสิทธิตามกฎหมายต่อไป
รัฐบาลไทย-ข่าวทำเนียบรัฐบาล-นายกฯ เตือนประชาชนระมัดระวังพายุฝนฟ้าคะนองรุนแรง พร้อมสั่งกำชับทุกพื้นที่เร่งช่วยเหลือผู้ประสบภัยน้ำท่วมฉับพลันและซ่อมแซมบ้านเรือนที่เสียหาย ย้ำ กทม.วางแผนรับมือปัญหาจราจรและต้นไม้ใหญ่หักโค่น
วันศุกร์ที่ 19 พฤษภาคม 2560
นายกฯ เตือนประชาชนระมัดระวังพายุฝนฟ้าคะนองรุนแรง พร้อมสั่งกําชับทุกพื้นที่เร่งช่วยเหลือผู้ประสบภัยน้ําท่วมฉับพลันและซ่อมแซมบ้านเรือนที่เสียหาย ย้ํา กทม.วางแผนรับมือปัญหาจราจรและต้นไม้ใหญ่หักโค่น
พลเอก ประยุทธ์ จันทร์โอชา นายกรัฐมนตรี ฝากเตือนพี่น้องประชาชนทั่วประเทศให้ระมัดระวังพายุฝนฟ้าคะนองที่อาจเกิดขึ้นได้ในช่วงนี้
วันนี้ (19 พฤษภาคม 2560) พลเอก ประยุทธ์ จันทร์โอชา นายกรัฐมนตรี ฝากเตือนพี่น้องประชาชนทั่วประเทศให้ระมัดระวังพายุฝนฟ้าคะนองที่อาจเกิดขึ้นได้ในช่วงนี้ โดยให้ปฏิบัติตามคําแนะนําของกรมอุตุนิยมวิทยาและกรมป้องกันและบรรเทาสาธารณภัย เช่น หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง นอกจากนี้ ยังได้สั่งการไปยังหน่วยงานในพื้นที่ให้เตรียมป้องกันปัญหาน้ําท่วมฉับพลันที่อาจเกิดขึ้นจากฝนที่ตกหนัก ส่วนพื้นที่ใดที่เกิดน้ําท่วมแล้วให้กระทรวงมหาดไทยสื่อสารกับผู้ว่าราชการจังหวัดและองค์กรปกครองส่วนท้องถิ่น เพื่อให้ระดมสรรพกําลังทั้งพลเรือน ตํารวจ ทหาร และนักศึกษาอาชีวะ ออกให้ความช่วยเหลือประชาชนที่เดือดร้อน เช่น เร่งระบายน้ํา อพยพผู้ประสบภัย มอบถุงยังชีพ หรือซ่อมแซมบ้านเรือนที่เสียหาย เป็นต้น
นอกจากนี้ นายกรัฐมนตรียังได้กําชับให้ผู้ว่าราชการกรุงเทพมหานคร เฝ้าติดตามสถานการณ์ฝนตกน้ําท่วมในพื้นที่กรุงเทพฯ และแก้ไขปัญหาโดยเร่งด่วนเมื่อเกิดเหตุ เพื่อให้ประชาชนได้รับความเดือดร้อนน้อยที่สุด โดยเฉพาะปัญหาการจราจรติดขัด โดยขอให้ปฏิบัติงานร่วมกับตํารวจจราจรอย่างทุ่มเทเต็มที่ พร้อมทั้งให้เจ้าหน้าที่ในแต่ละเขตและรุกขกร หรือผู้ที่มีความเชี่ยวชาญเกี่ยวกับต้นไม้ สํารวจตรวจสอบต้นไม้ใหญ่ที่มีความเสี่ยงต่อการหักโค่น และหาวิธีป้องกันไม่ให้เกิดเหตุร้าย สร้างความสูญเสียแก่ชีวิตและทรัพย์สินของประชาชนเช่นเดียวกับที่ผ่านมา
รัฐบาลไทย-ข่าวทำเนียบรัฐบาล-นายกรัฐมนตรีเผยการประชุมคณะรัฐมนตรีนอกสถานที่ ณ จังหวัดเชียงรายและจังหวัดพะเยา เป็นการขับเคลื่อนการพัฒนาของกลุ่มจังหวัดดังกล่าว
วันอังคารที่ 3 กรกฎาคม 2561
นายกรัฐมนตรีเผยการประชุมคณะรัฐมนตรีนอกสถานที่ ณ จังหวัดเชียงรายและจังหวัดพะเยา เป็นการขับเคลื่อนการพัฒนาของกลุ่มจังหวัดดังกล่าว
นายกรัฐมนตรีเผยการประชุมคณะรัฐมนตรีนอกสถานที่ ณ จังหวัดเชียงรายและจังหวัดพะเยา เป็นการขับเคลื่อนการพัฒนาของกลุ่มจังหวัดดังกล่าว
วันนี้ (3 กรกฎาคม 2561) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกําหนดการประชุมคณะรัฐมนตรีนอกสถานที่ ณ จังหวัดเชียงรายและจังหวัดพะเยาว่า เป็นการขับเคลื่อนการพัฒนาของกลุ่มจังหวัดดังกล่าว ไม่ใช่เฉพาะ 2 จังหวัดที่มีการลงพื้นที่ ทั้งนี้ เพื่อรับฟังข้อเสนอ ปัญหา และข้อสนับสนุน เพื่อที่จะให้การช่วยเหลือเท่าที่จะสามารถทําได้
-----------------------------------------------
รัฐบาลไทย-ข่าวทำเนียบรัฐบาล-ประธานคณะกรรมการโอลิมปิกระหว่างประเทศ พร้อมด้วยคณะผู้บริหารเข้าพบนายกรัฐมนตรีในโอกาสเยือนไทยอย่างเป็นทางการ
วันจันทร์ที่ 23 เมษายน 2561
ประธานคณะกรรมการโอลิมปิกระหว่างประเทศ พร้อมด้วยคณะผู้บริหารเข้าพบนายกรัฐมนตรีในโอกาสเยือนไทยอย่างเป็นทางการ
ประธานคณะกรรมการโอลิมปิกระหว่างประเทศ พร้อมด้วยคณะผู้บริหารเข้าพบนายกรัฐมนตรีในโอกาสเยือนไทยอย่างเป็นทางการ
วันนี้ (17 เมษายน 2561) เวลา 15.30 น. ณ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พบหารือกับ นายโธมัส บาค (Mr. Thomas Bach) ประธานคณะกรรมการโอลิมปิกระหว่างประเทศ ในโอกาสเยือนไทยอย่างเป็นทางการและร่วมกล่าวสุนทรพจน์ในพิธีเปิดการประชุมสมัชชาสหพันธ์กีฬานานาชาติ SportAccord 2018
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
ทั้งสองฝ่ายยินดีที่ไทยและคณะกรรมการโอลิมปิกระหว่างประเทศมีความสัมพันธ์อันดีเสมอมา โดยนายกรัฐมนตรีได้กล่าวขอบคุณที่คณะกรรมการโอลิมปิกระหว่างประเทศให้การสนับสนุนประเทศไทยและนักกีฬาไทยในการแข่งขันกีฬาโอลิมปิกที่ผ่านมา รวมทั้งผลักดันให้ไทยได้มีโอกาสแสดงศักยภาพด้านการบริหารจัดการกีฬาให้เป็นที่ประจักษ์ของประชาคมกีฬาโลก ทั้งนี้ ไทยกําลังเร่งพัฒนาศักยภาพการกีฬาของไทย โดยเฉพาะศูนย์ฝึกซ้อม เพื่อให้ไทยเป็นศูนย์กลางด้านการกีฬาในภูมิภาค นอกจากนี้ รัฐบาลกําลังส่งเสริมการท่องเที่ยวเชิงกีฬา เพื่อเป็นทางเลือกให้กับนักท่องเที่ยวอีกทางหนึ่งด้วย
โอกาสนี้ นายกรัฐมนตรีกล่าวขอให้ประธานคณะกรรมการโอลิมปิกระหว่างประเทศพิจารณาผลักดันให้ “มวยไทย” เข้าบรรจุในการแข่งขันกีฬาโอลิมปิกเกมส์ ครั้งที่ 33 ปีพ.ศ. 2567 ณ กรุงปารีส สาธารณรัฐฝรั่งเศส
นอกจากนี้ ไทยยังขอเสนอตัวเป็นเจ้าภาพกีฬาโอลิมปิกเยาวชน (Youth Olympic Games 2026) ครั้งที่ 5 ปีพ.ศ. 2569 โดยไทยเชื่อมั่นว่าจะสามารถเป็นเจ้าภาพการแข่งขันดังกล่าวได้อย่างสมบูรณ์แบบ ด้วยประสบการณ์ในการจัดการแข่งขันกีฬาและกิจกรรมทางการกีฬาระดับโลกหลายรายการ
ด้านประธานคณะกรรมการโอลิมปิกระหว่างประเทศกล่าวยินดีที่ได้มาเยือนไทยอย่างเป็นทางการ ในโอกาสการประชุมสมัชชาสหพันธ์กีฬานานาชาติ SportAccord 2018 โดยเมื่อวานได้มีโอกาสเดินทางไปเยี่ยมชมศูนย์วิทยาศาสตร์การกีฬา การกีฬาแห่งประเทศไทย และเห็นถึงความพร้อมและศักยภาพของไทยในการเป็นเจ้าภาพจัดการแข่งขันกีฬาโอลิมปิกเยาวชนได้
***********************************************
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่ให้กำลังใจเจ้าหน้าที่ประจำจุดตรวจในพื้นที่ จ.นนทบุรี และ จ.ปทุมธานี วอนประชาชนร่วมมือ ไม่ฝ่าฝืนเคอร์ฟิว ยับยั้งการแพร่ระบาดไวรัสโควิด-19
วันศุกร์ที่ 17 เมษายน 2563
รมต. นร. นายเทวัญ ฯ ลงพื้นที่ให้กําลังใจเจ้าหน้าที่ประจําจุดตรวจในพื้นที่ จ.นนทบุรี และ จ.ปทุมธานี วอนประชาชนร่วมมือ ไม่ฝ่าฝืนเคอร์ฟิว ยับยั้งการแพร่ระบาดไวรัสโควิด-19
รมต. นร. นายเทวัญ ฯ ลงพื้นที่ให้กําลังใจเจ้าหน้าที่ประจําจุดตรวจในพื้นที่ จ.นนทบุรี และ จ.ปทุมธานี วอนประชาชนร่วมมือ ไม่ฝ่าฝืนเคอร์ฟิว ยับยั้งการแพร่ระบาดไวรัสโควิด-19
วันนี้ (16 เมษายน 2563) เวลา 22.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฎฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ลงพื้นที่ให้กําลังใจเจ้าหน้าที่ปฏิบัติงานช่วงเคอร์ฟิว จ.นนทบุรี และ จ.ปทุมธานี ซึ่งพบว่าเป็นจุดที่มีการสัญจรอย่างคับคั่ง
รัฐมนตรีประจําสํานักนายกรัฐมนตรีได้เดินทางไปยังจุดตรวจ ถนน 340 (ขาออก) ตั้งอยู่บริเวณหน้า อบต.ไทรใหญ่ ตําบลไทรน้อย อําเภอไทรน้อย จังหวัดนนทบุรี มีกําลังเจ้าหน้าที่ประจําจุด จํานวน 41 นาย ซึ่งบูรณาการการทํางานร่วมกันระหว่าง เจ้าหน้าที่ตํารวจ 18 นาย เจ้าหน้าที่ทหาร 2 นาย เจ้าหน้าที่ปกครอง 12 นาย เจ้าหน้าที่สาธารณสุข 5 นาย เจ้าหน้าที่ขนส่ง 3 นาย และ อาสาสมัคร 1 นาย
จากนั้น รัฐมนตรีประจําสํานักนายกรัฐมนตรีได้เดินทางไปยัง จุดตรวจ ถนน พหลโยธิน (ขาออก) หน้าห้างเทสโกโลตัส ตําบลคลองหนึ่ง อําเภอคลองหลวง จังหวัดปทุมธานี มีกําลังเจ้าหน้าที่ประจําจุด จํานวน 114 นาย ซึ่งบูรณาการการทํางานร่วมกันระหว่าง เจ้าหน้าที่ตํารวจ 36 นาย เจ้าหน้าที่ปกครอง 45 นาย เจ้าหน้าที่สาธารณสุข 18 นาย เจ้าหน้าที่ขนส่ง 6 นาย และอาสาสมัคร 9 นาย
ภายหลังการตรวจเยี่ยมให้กําลังใจเจ้าหน้าที่ประจําจุดตรวจทั้งสองแห่ง รัฐมนตรีประจําสํานักนายกรัฐมนตรีได้มอบเครื่องดื่มบํารุงกําลัง เพื่อเป็นขวัญและกําลังใจให้เจ้าหน้าที่ พร้อมแสดงความห่วงใยในการปฏิบัติหน้าที่ และขอให้เจ้าหน้าที่ทุกคนปลอดภัย
รัฐมนตรีประจําสํานักนายกรัฐมนตรี กล่าวว่า การลงพื้นที่ในครั้งนี้ได้มาเห็นการปฏิบัติงานของเจ้าหน้าที่ที่หลายฝ่าย ที่มาทํางานร่วมกันเพื่อดูแลประชาชน สถานการณ์โดยทั่วไปพบว่ามีการกระทําผิดน้อยลง และได้รับความร่วมมือจากประชาชนเป็นอย่างดี จะเห็นได้ว่าสถานการณ์ผู้ป่วยโควิด-19 รายใหม่ลดลงเรื่อย ๆ ส่วนหนึ่งมาจากการที่รัฐบาลประกาศเคอร์ฟิว โดยห้ามออกจากบ้าน เคหสถานทั่วประเทศในช่วงเวลา 22.00 น. ถึง 04.00 น. เว้นแต่มีความจําเป็น หรือเป็นผู้ที่ประกอบอาชีพที่ได้รับการยกเว้นเท่านั้น ผู้ใดฝ่าฝืนข้อกําหนด หรือคําสั่ง ต้องระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ จึงขอให้ประชาชนปฏิบัติตามและให้ความร่วมมือกับเจ้าหน้าที่ เพื่อให้สถานการณ์การแพร่ระบาดเชื้อไวรัสโควิด-19 คลี่คลายโดยเร็ว
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.สธ. แนะออกกำลังกายสร้างวัคซีนธรรมชาติ ต้านโควิด 19 [กระทรวงสาธารณสุข]
วันพุธที่ 10 มิถุนายน 2563
รมช.สธ. แนะออกกําลังกายสร้างวัคซีนธรรมชาติ ต้านโควิด 19 [กระทรวงสาธารณสุข]
รมช.สธ. แนะออกกําลังกายสร้างวัคซีนธรรมชาติ ต้านโควิด 19
รัฐมนตรีช่วยว่าการกระทรวงสาธารณสุข แนะนําออกกําลังกายเป็นการสร้างวัคซีนธรรมชาติ ให้ร่างกายแข็งแรง ป้องกันทุกโรค ชวนประชาชนเข้าร่วมโครงการก้าวท้าใจ ซีซัน 2 เพิ่มประเภทกีฬา สามารถออกกําลังกาย
ที่บ้าน เก็บสะสมคะแนน ตั้งเป้าหมาย 1.4 ล้านคน เปิดตัวโครงการและรับสมัครทาง @THNVR ตั้งแต่ 15 มิ.ย. สะสมระยะทาง 1 ก.ค. – 29 ส.ค.63
วันนี้ (10 มิถุนายน 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ประชุมทางไกลนายแพทย์สาธารณสุขจังหวัดทั่วประเทศ ว่า กระทรวงสาธารณสุข โดยกรมอนามัย ได้จัดทําโครงการก้าวท้าใจ ซีซัน 2ต่อเนื่องจากซีซัน 1 ที่มีกลุ่มเป้าหมายเป็นเจ้าหน้าที่ของกระทรวงสาธารณสุข ขยายไปสู่บุคลากรภาครัฐ เอกชน ชมรมออกกําลังกาย และประชาชน เพื่อส่งเสริมการออกกําลังกายซึ่งเป็นการสร้างวัคซีนธรรมชาติ ช่วยให้ร่างกายแข็งแรง สามารถป้องกันได้ทุกโรค หากป่วยก็จะหายเร็วโดยโครงการก้าวท้าใจหมายถึงก้าวเริ่มสิ่งใหม่ด้วยการมาออกกําลังกายท้าชวนคนไทยร่วมกิจกรรมเพื่อสุขภาพที่ดีร่วมแก้ปัญหาโรคไม่ติดต่อเรื้อรัง (NCDs) และโควิด 19ใจใช้ใจเริ่มในการออกกําลังกายและมีใจออกกําลังกายอย่างต่อเนื่อง โดยผลักดันให้เป็นมหกรรมระดับชาติ ส่งเสริมการออกกําลังกายที่หลากหลายผ่านเทคโนโลยี ทําให้การออกกําลังกายง่ายขึ้น สามารถทําได้ที่บ้าน โดยมีประเภทชนิดกีฬามากขึ้น อาทิ วิ่ง ปั่นจักรยาน แอโรบิคแดนซ์ โยคะ คีตะมวยไทย เวทเทรนนิ่ง โดยสะสมระยะทาง ระยะเวลา จํานวนแคลลอรี และแต่ละช่วงจะมีการให้รางวัลแบบสะสมแต้ม ตั้งเป้าหมาย 1.4 ล้านคน จะเปิดตัวโครงการและรับสมัครทางแอปพลิเคชันไลน์ @THNVR ตั้งแต่วันที่ 15 มิถุนายนเป็นต้นไป และเริ่มสะสมระยะทาง 1 กรกฎาคม จนถึง 29 สิงหาคม 2563
ดร.สาธิตกล่าวต่อว่า สําหรับความกังวลความปลอดภัยของนักเรียนเมื่อเปิดภาคเรียน ได้มอบให้นายแพทย์สาธารณสุขจังหวัด ประสานการทํางานร่วมกับองค์กรปกครองส่วนท้องถิ่น สถานศึกษา และเอกชน จัดทําแผนการป้องกันควบคุมโรคให้เหมาะสมกับพื้นที่ โดยยึดแนวทางของกรมอนามัยและกรมควบคุมโรค เช่น การจัดห้องเรียนแบบเว้นระยะห่าง การคัดกรองนักเรียนก่อนเข้าเรียน รักษาความสะอาดสถานที่ บริการจุดล้างมือ ให้พร้อมก่อนเปิดภาคเรียน 1 กรกฎาคม 2563
********************************* 10 มิถุนายน 2563